20.30 Mehed sätivad sauna, mina panen lapsi uneriietesse. Avastan, et Helenal on ikkagi häda nr 7. Veekann, J., valame, kisa, kreem, kisa. Vastav kehaosa on veelgi hirmsamaks muutunud. Lasen tal siis paljalt ringi tuuseldada. Mürame voodis, mis lõppeb teadagi millega - voodilinade vahetusega, sest  pissi tuleb. See pole veel kõik. Hetk hiljem toob Helena mulle poti. Ma muidugi ei saa aru, et mida, tegid ju just. Ja siis teeb veel põrandale ka. Ja ka häda nr 8 sinnasamma. Oh, koristamist. Aga väga tubli muidu, ta ju tõi mulle poti, oma viga, et ma temast aru ei saand ja teda ei uskunud. Jälle kreem, kisa. Palved taeva poole, et no ehk aitab nüüd ometi tänaseks. Laps ise on kõige selle jama juures ikka suht rõõmus. Hanna vaatab kogu seda janti resigneerunult voodist.